CELEX: 32019D1886
Language: et
Date: 2019-11-07 00:00:00
Title: Komisjoni Rakendusotsus (EL) 2019/1886, 7. november 2019, millega muudetakse otsust 2010/346/EL seoses Rumeenia piirkondadeks jaotamisega, et kohaldada hobuste nakkava kehvveresusega seotud kaitsemeetmeid (teatavaks tehtud numbri C(2019) 7873 all) (EMPs kohaldatav tekst)

11.11.2019   
               
               
                  ET
               
               
                  Euroopa Liidu Teataja
               
               
                  L 290/26
               
            
         KOMISJONI RAKENDUSOTSUS (EL) 2019/1886,
         7. november 2019,
         millega muudetakse otsust 2010/346/EL seoses Rumeenia piirkondadeks jaotamisega, et kohaldada hobuste nakkava kehvveresusega seotud kaitsemeetmeid
         (teatavaks tehtud numbri C(2019) 7873 all)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 26. juuni 1990. aasta direktiivi 90/425/EMÜ, milles käsitletakse liidusiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaarkontrolle, (1) eriti selle artikli 10 lõiget 4,
         ning arvestades järgmist:
         
                     (1)
                  
                  
                     Hobuste nakkav kehvveresus on viirushaigus, mis mõjutab ainult hobuslaste (Equidae) sugukonda kuuluvaid loomi. Peiteaeg on tavaliselt üks kuni kolm nädalat, kuid võib ulatuda kuni kolme kuuni. Nakatunud hobuslased jäävad nakkuse kandjaks elu lõpuni ja võivad nakkust edasi anda teistele hobuslastele. Hobuste nakkav kehvveresus võib jääda märkamatuks, kui surma põhjuseks ei ole viiruse ägenemisest tingitud akuutne kliiniline atakk, ning seega on nakkuse edasikandumise tõenäosus suur. Nakatumine toimub otsesel kokkupuutel nakatunud hobuslaste verega kas verd imevate parmude kaudu või vere ülekandumisel üsasiseselt lootele. Suuremate vahemaade taha levib haigus peamiselt nakatunud elusloomade, nende sperma, munarakkude ja embrüote liikumisel, saastunud süstlanõelte kasutamisel või viirust sisaldavate veretoodete kaudu.
                  
               
                     (2)
                  
                  
                     Hobuste nakkav kehvveresus on vastavalt nõukogu direktiivi 2009/156/EÜ (2) I lisale teatamiskohustuslik loomataud. Lisaks on nõukogu direktiivis 82/894/EMÜ (3) sätestatud, et hobuste nakkavast kehvveresusest tuleb teatada komisjonile ja teistele liikmesriikidele loomahaigustest teatamise süsteemi (ADNS) kaudu.
                  
               
                     (3)
                  
                  
                     Erinevalt loomatervise olukorrast teistes liikmesriikides on hobuste nakkav kehvveresus Rumeenias endeemiline ja riiklik likvideerimisprogramm ei ole veel lõpule viidud. Seetõttu on komisjoni otsusega 2010/346/EL (4) ette nähtud hobuste nakkava kehvveresusega seotud kaitsemeetmed Rumeenias.
                  
               
                     (4)
                  
                  
                     Rumeenia pädevad asutused esitasid juunis 2019 toimunud alalise taime-, looma-, toidu- ja söödakomitee koosolekul teistele liikmesriikidele ja komisjonile olukorra kohta aruande, mis näitas, et üldiselt on haiguse likvideerimisel tehtud edusamme ning mõned Rumeenia osad on olnud haigusest vabad kauem kui 12 kuud või on haiguse levimus jäänud samadesse piiridesse, mida on täheldatud teiste liikmesriikide piirkondades. Seepärast on asjakohane määratleda Rumeenia territooriumi osa, mille suhtes tuleb kohaldada otsuses 2010/346/EL sätestatud kaitsemeetmeid.
                  
               
                     (5)
                  
                  
                     Seepärast tuleks otsuse 2010/346/EL lisa vastavalt muuta.
                  
               
                     (6)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2010/346/EL lisa asendatakse käesoleva otsuse lisaga.
         
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 7. november 2019
            
               
                  Komisjoni nimel
               
               Vytenis ANDRIUKAITIS
               
                  komisjoni liige
               
            
         
         
            (1)  EÜT L 224, 18.8.1990, lk 29.
         
            (2)  Nõukogu 30. novembri 2009. aasta direktiiv 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta (ELT L 192, 23.7.2010, lk 1).
         
            (3)  Nõukogu 21. detsembri 1982. aasta direktiiv 82/894/EMÜ ühendusesisese loomahaigustest teatamise kohta (EÜT L 378, 31.12.1982, lk 58).
         
            (4)  Komisjoni 18. juuni 2010. aasta otsus 2010/346/EL hobuste nakkava kehvveresusega seotud kaitseemeetmete kohta Rumeenias (ELT L 155, 22.6.2010, lk 48).
      
      
         
            LISA
            
               
                  
                     „LISA
                     Artikli 1 lõike 1 punktis a osutatud piirkonnad:
                     
                                 
                                    Liikmesriik
                                 
                              
                              
                                 
                                    Piirkond
                                 
                              
                              
                                 
                                    Märkus
                                 
                              
                           
                                 Rumeenia
                              
                              
                                 Bihor
                              
                              
                                  
                              
                           
                                  
                              
                              
                                 Satu Mare
                              
                              
                                  
                              
                           
                                  
                              
                              
                                 Maramureș
                              
                              
                                  
                              
                           
                                  
                              
                              
                                 Bistriț-Năsăud
                              
                              
                                  
                              
                           
                                  
                              
                              
                                 Sălaj
                              
                              
                                  
                              
                           
                                  
                              
                              
                                 Cluj
                              
                              
                                  
                              
                           
                                  
                              
                              
                                 Mureș
                              
                              
                                  
                              
                           
                                  
                              
                              
                                 Harghita
                              
                              
                                  
                              
                           
                                  
                              
                              
                                 Alba
                              
                              
                                  
                              
                           
                                  
                              
                              
                                 Sibiu
                              
                              
                                  
                              
                           
                                  
                              
                              
                                 Brașov
                              
                              
                                  
                              
                           
                                  
                              
                              
                                 Hunedora
                              
                              
                                  
                              
                           
                                  
                              
                              
                                 Caraș-Severin
                              
                              
                                  
                              
                           
                                  
                              
                              
                                 Gorj
                              
                              
                                  
                              
                           
                                  
                              
                              
                                 Vâlcea
                              
                              
                                  
                              
                           
                                  
                              
                              
                                 Tulcea
                              
                              
                                  
                              
                           
               “